cyanic-selkie/wikianc huggingface dataset:
Lingua inglese
Storia di a lingua inglesa
Bench'è a lingua parlata si sii evoluta in quiddi seculi (par asempiu, in inglesu mudernu a prununcia di molti paroli usati in l'opari di Shakespeare hè diffarenti da quidda di u prima inglesu mudernu), a so struttura hè ferma sustanzialamenti immutata.
Anglusassonu è Anticu inglesu
Sicondu u resucontu di u Venerabile Beda, i sterpi germanichi di l'Angli, di i Sassoni è di l'Ghjuti, partiti da u Ghjutland è da l'Alimagna sittintriunali è da a futura Danimarca, si stalletini in quidda rigioni  di a Britannia chì hè oghji l'Inghilterra in u 499 d.C. I Ghjuti si stabilini in u Cantium (Kent),  l'Angli in l'Anglia uriintali, in i Midlands è in Northumbria, i Sassoni in l'Essex, in u  Middlesex è in u Wessex - veni à dì rispittivamenti regnu di i Sassoni uriintali, di mezu è uccidintali. Sottu a spinta di i novi vinuti i Celti in parti si spustàni à punenti (North Walas, West Walas o Galles, Sûth Walas o Cornuvaglia).
A parta da u X seculu l'atoni brevi à, è, o è u tendini à cunfluiscia in u sonu indistintu schwa  mori friquenti in l'inglesu mudernu. L'Inglesu anticu, à diffarenza di u Mediu inglesu, pussedi una ricca flissioni, sii numinali ch'è virbali. I genari sò trè, maschili, feminiccia è neutru. Com'è in tedescu, u nomu in l'Anticu inglesu prisenta quattru casi: numinativu, genitivu, dativu, accusativu.
Mediu inglesu
U Mediu inglesu hè u nomu datu à a lingua storica chì hà com'è urighjina i diversi formi di inglesu parlatu in u periodu cumpresu trà l'invasioni nurmana è u tardu Rinascimentu inglesu. Grazia à Geoffrey Chaucer u Mediu inglesu emersi com'è una lingua litteraria, soprattuttu grazia à a so più celebru opara, i Canterbury Tales.
Incù Ghjuvanni Senzaterra guasgi tutti i pussidimenti francesi funi persi (fora di l'Isuli di u Canali, ultimu branu di u Ducatu di Nurmandia). A parta da a Guerra di i Cent'Anni i liami incù a Francia, dunqua, s'addibuliscitini. U vechju pruvverbiu "Jack wold be à gentilman if he cold speke Frensk" cuminciò à perda moltu di u so significatu. In Inghilterra cuminciò à pricisà si un novu standard, basatu annantu à u dialettu di Londra è di i Home Counties.
Inglesu mudernu
L'espansioni culuniali di l'Inghilterra diffusi a parlata in vasti tarritorii di l'America di u Nordu, di l'Africa, di l'Asia è di l'Uceania. L'indipindenza di l' Stati Uniti currisposi à a furmazioni di una varietà d'inglesu, diffarenti da u standard britannicu, chì s'hè affirmata dopu à liveddu mundiali in u XX seculu.
U grandi spustamentu vucalicu
U grandi spustamentu vucalicu hè a più impurtanti altirazioni funetica di a storia di a lingua inglesa. Si pò affirmà chì eddu purtò l'inglesu à a so prununcia attuali. U grandi spustamentu vucalicu ùn ebbi micca locu à listessa ebbica in i diversi rigioni (in parechji, particularamenti à u Nordu, hè assenti in i parlati lucali à i ghjorna d'oghji); si pò quantunqua pona u so iniziu à u XV seculu è cunsidarà lu scumpiitu à a fini di u XVI.
U grandi spustamentu vucalicu riguarda i vucali longhi:
Altri fatti funetichi
I spiranti allongani u sonu di una à chì i pricedi: mass, bath , staff.
L' r, frà altru distinata à scumpariscia dopu vucali, impidisci u grandi spustamentu vucalicu intruducendu un schwa: door, clear.
diventa (fora di u Nordu) ma si manteni a grafia wh.
tendi à fonda s'incù a cunsunanti pricidenti: ocean >, measure  > , futuri  > , è cetara.
Un di i fatti più impurtanti hè a scumparsa di l' r postvucalica. Quissa hè una carattaristica tipica di u Sudu, assenti sempri oghji da i Midlands versu u nordu è in Scozia. È assenti in i Stati Uniti fora di in u New England uriintali è in u Sudu.
Sustantivu
U plurali in -s s'afferma dicisamenti. Fermani parechji formi incù umlaut (foot, feet) è parechji plurali in nasali (oxen).
Aghjittivi
L'aghjittivi sò nurmalamenti invarievuli, ma ci sò casi in i quali u genaru di a lingua antica s'hè prisirvatu, par asempiu blond cambia à blonde incù i sustantivi feminicci.
Verbi
Diminuiscini nutevulamenti i verbi forti (oramai chjamati "irregulari"). Indrentu à 'ssa catiguria scumparisci à spessu a distinzioni trà priteritu è participiu passatu (cling, clung, clung).
U cunghjuntivu si riduci finu guasi à scumpariscia. In i rari casi in i quali hè adupratu hè indistinguibili da l'indicativu fora di i casi in i quali hà una forma diffarenti (terza pers. sing. adisinenziali [he do], forma be di u verbu essa).
A disinenza di a terza parsona singulari oscilla frà -(e)th (miridiunali) è (e)s (sittintriunali). Sarà st'ultima forma à privala finalmenti.
A forma prugrissiva (to be ...ing) diventa rigulari.
A custruzzioni to be + participiu passatu (I am come) diventa molta rara incù l'affirmazioni di to have in sta funzioni. Inoltri, à u priteritu, i verbi rigulari tarmineghjani incù u sonu [d], [t] o [id] (asempiu: "Danced" [t], "changed" [d], "Started" [id]).
Influenza di i lingui rumanichi annantu à l'inglesu
A lingua germanica di l'isuli britannichi, ancu s'eddu hè difficiuli di parlà di un anticu inglesu unitariu, subì una nutevuli latinisazioni in dui fasi principali:
Mutazioni semantichi di i lemmi francesi
Di solitu, quandu una parola straniera hè intrudutta in una lingua, subisci ciò ch'è Baugh è Cable, adattendu un terminu da a butanica, chjamani "arrested development". In inglesu hè pussibuli truvà molti paroli francesi in a "forma" in a quali funi impurtati in Inghilterra à l'ebbica di u Medievu: si cunfronta default (in inglesu) incù défaut (in francesu), subject (in inglesu) incù sujet (in francesu). Si pò paragunà à u fattu chì dopu à un travasu, a pianta ùn cresci più par un certu periodu, mentri un'altra di listessa ità cuntinueghja à sviluppà si nurmalamenti: i paroli francesi, quandu ùn funi micca rimanighjati da l'umanisti in u XVI seculu ani dunqua cunsirvatu a "forma" incù a quali erani stati intrudutti in u Medievu in un cuntestu linguisticu à eddi stranieri.
À diffarenza di a forma, u significatu di i paroli impristati da u francesu (chì in Francia firmeti sustanzialamenti immutati), duviti inveci adattà si in l'inglesu à causa di a cuncurrenza di altri paroli anglusassoni incù listessu significatu: à spessu cambiendu lu, o incausendu l'estinzioni di u terminu. Cusì, par asempiu, mentri courir ùn fù micca accaticatu com'è run, i paroli chì si rifirìani à a vita di l'alta sucità (francofuna) succesini megliu, com'è court (francesu mudernu cour) è chivalry (sensu di cavaddaria). È dinò: par "porcu" esistini dui paroli diffarenti: pig hè a bestia viva, chì divintava pork quandu era cucinata da i ricchi nurmani (i paisani anglusassoni ùn pudiani micca permetta si di manghjà mori carri di porcu, parò l'addivavani par i prubitarii nurmani). Ma esistini parechji altri "coppii sinonimichi", in i quali u terminu currenti hè di radica germanica (anglusassona) mentri quiddu "altu" hà una radica latina (francesa). Si tratta di un finominu tipicu di a lingua inglesa, non certu limitatu à u duminiu alimintariu, ma stesu ancu à cuncetti metafisichi, induva l'accizioni elevata tendi sempri à sviluppà u terminu di radichi latinu-francesi (à diffarenza, par asempiu, di ciò chì avveni in tedescu). Ni sò asempii: - ox, cow, calf (boiu, vacca, viteddu); beef, carri di manzu (da u francesu boeuf, boiu); - time (tempu crunulogicu); tense (tempu grammaticali; da u francesu temps); - freedom (libartà); liberty (l'idea di libartà); - strength (forza); force (forza in fisica). In altri casi hè ancu difficiuli à truvà accizioni beddi distinti in i dui tarmini sinonimi, quiddu germanicu è quiddu latinu, com'eddu accadi par asempiu incù wedding, marriage, matrimony, espousal (matrimoniu).
Stu scenariu cumplessu in u quali i paroli di urighjina rumanza lottani par a sopravvivenza contru à quiddi anglusassoni, rifletti u cunflittu beddu più drammaticu trà civiltà anglusassona è nurmana: dopu u distaccu puliticu di l'Inghilterra da a Francia (in u XIII seculu) u francesu persi, parò, vigori: una tistimunianza ridicula ni hè u parsunaghju di a Monaca in i Canterbury Tales (I raconti di Canterbury), chì parla di manera maccaronica, pruvuchendu cusì l'ilarità di la ghjenti.
L'ità muderna
Bon'parechjii funi i paroli eliminati sii in l'anglusassonu sii in u francu-nurmanu, par quantu in u lessicu l'avantaghju pendi nittamenti in favori di u mondu rumanzu par l'influenza asercitata da u pristigiu litterariu di u mondu rumanzu è dunqua da u Rinascimentu. In l'ità lisabettana si (ri) introdussini tarmini francesi in forma più muderna è molti lemmi taliani prima scunnisciuti (si pensa solu à l'influenza di i formi litterarii com'è u sunettu, a cummedia di l'arti, a musica taliana è a tragedia senechiana pruvinenti di mudeddi taliani). U tiatru lisabettanu sfruttò frà altru a prisenza di una cumpagnia numarosa di attori è littarati taliani.
L'ità cuntimpuranea
Stu prucessu di trasfurmazioni hè sempri in corsu à i ghjorna d'oghji: i verbi irrigulari, influinzati da quiddi di urighjina rumanza, adoprani pocu à pocu -è, par u passatu è u participiu passatu (par asempiu burnt > burned è dreamt > dreamed) mentri i genitivi sassoni sò oramai usati in i formi più simplici: The Oxford Police (induva Oxford hè usatu com'è simpliciu aghjittivu) hè moltu più friquenti di Oxford's Police, è a -m di u dativu anglusassonu di whom (chì), hè oramai assenti in a cunvarsazioni infurmali. Tutti 'ssi finomini sò indicatori di u longu prucessu chì hà avvicinatu l'inglesu à u mondu rumanzu più ch'è tutti l'altri lingui germanichi, senza perda puri i qualità fundamintali chì da eddu a distinguiscini.
Montgomery (Alabama)
Montgomery hè una cità di i Stati Uniti, capitale di l'Alabama. Tene 205.764 abitanti.
Lingua inglese
Vucali
I vucali di l'inglesu varieghjani monda da un dialettu à l'altru, è par via di cunsiquenza, i vucali si poni trascriva incù parechji simbuli sicondu i diffarenti articulazioni.
Fonetica
Lu sistema vocalico di l'AI cunsta di sette vocali, chì possonu esse brevi ò lunghe:
La lungura di le vocali ùn veniva indicata graficamente.
A partisce da lu X secolu le atone brevi a, e, o è u tendonu à cunfluisce in lu sonu indistintu schwa così frequente in l'inglese mudernu.
Li dittonghi sò:
Tra le cunsonanti:
sustantivi
L'AI, à differenza di l'IM, possede una ricca flessione, sia nominale chì verbale. li ghjeneri sò tre, maschile, femminile è neutru.
Come in tedescu, lu nome in l'AI presenta quattru casi: nominativu, ghjenitivu, dativu, accusativu. Le classi di declinazione più frequenti sò tre:
Altre declinazioni menu frequenti sò la atematica, quella in -r-, quella di li neutri cù plur. in -ru. I sustantivi atematici, masch. è femm., cambianu à lu plurale la vocale tematica in cunseguenza di un anticu umlaut: fôt, masch. "pede", plur. fêt.
Grammatica
A grammatica inglesa mostra una quantità minima d'inflissioni rispettu à altri lingui induaurupei. Par asempiu, l'inglesu cuntimpuraniu, diffarenti da u tedescu, u nidirlandesu è i lingui rumanichi, manca di genaru grammaticali è cuncurdanza aghjittivali. I casi sò tutti scumparsi è in parti sopravvivini in i prunomi. A distinzioni trà verbi forti (calchì volta chjamati "irrigulari" par asempiu speak/spoke/spoken) è quiddi debuli (chjamati "rigulari" par asempiu call/called/called) d'urighjina germanica hè diminuita in l'inglesu cuntimpuraniu, è l'inflissioni (par asempiu plurali irrigulari) sò divintati più rigulari.
Parallelamenti, a lingua inglesa hè divintata più analitica, è l'usu di verbi mudali è l' ordini di i paroli par cumunicà i diversi significati hè divintatu più impurtanti. I Verbi ausiliari signalani i dumandi, a nigatività, a pularità, a boci passiva è i tempi prugrissivi.
Inglesu mediu
L'Inglesu Mediu, o Middle English, hè u nomu datu à a lingua storica chì hà com'è urighjina i diversi formi d'inglesu parlati in u periodu cumpresu trà l'invasioni nurmana è u tardu Rinascimentu inglesu. Grazia à Geoffrey Chaucer u Mediu inglesu emersi com'è una lingua litteraria, soprattuttu grazia à a so più celebra opara, i Canterbury Tales.
Incù Ghjuvanni Senzaterra guasgi tutti i pussidimenti francesi funi persi (fora di l'Isuli di u Canali, ultimu strappeddu di u Ducatu di Nurmandia). À parta da a guerra di i cent'anni i liami incù a Francia, cusì, si addibbulitini. U vechju pruvverbiu "Jack wold be a gentilman if he cold speke Frensk" cuminciò à perda moltu di u so significatu. In Inghilterra cuminciò à appariscia un novu standard, basatu nantu à u dialettu di Londra è di i Home Counties.
Inglesu mudernu
L'intruduzioni di a stampa in Inghilterra da William Caxton in u 1476 cuntribuì à a fissazioni di l'ortugrafia ma, apposta ch'edda ebbi locu prima ch'eddu si cuncludissi u grandi spustamentu vucalicu, ditarminò u prima grandi divariu trà scrittura è prununcia. Dopu à a nascita di a Ghjesgia d'Inghilterra nascì l'esigenza d'una virsioni inglesa di a Bibbia. In u 1611 fù data à i stampi l'Authorized Version. A stampa, a Riforma è l'affirmazioni di a classa media ("middle class") ebbini com'è cunsiquenza a diffusioni di quidda chì cuminciava à affirmà si com'è lingua standard.
Sacramento (California)
Sacramento hè una cità di i Stati Uniti, capitale di a California. Tene 486.488 abitanti.
Lingua inglese
U grandi spustamentu vucalicu
U grandi spustamentu vucalicu (in inglesu Great Vowel Shift, GVS) hè a più impurtanti altirazioni funetica di a storia di a lingua inglesa. Si pò affirmà ch'eddu purtò l'inglesu à a so prununcia attuali. U GVS ùn ebbi micca locu in listessa ebbica in i diversi rigioni (in parechji, particularamenti à u Nordu, hè assenti in i parlati lucali à i ghjorna d'oghji); si pò quantunqua sità u so iniziu à u XV seculu è cunsidarà lu compiu à a fini di u seculu XVI.
Altri fatti fonetichi
Trà i dittonghi [iu] è [ɛu] cunfluiscini in [juː] (mute). [juː] tendi à simplificà si in [uː] dopu à l, r, [tʃ] è [dʒ] (rude, chew, June). Inoltri, [au] passa à [ɔː] (law). I spiranti allongani u sonu d'una a chì i pricedi: mass [maːs], bath [biiːθ], staff [hèːf]. L'r, frà altru distinata à spariscia dopu à vucali, impidisci u GVS d'intruducia un schwa: door [door], clear [cliar].
Spariscini i soni [x] è [ç], fora di in prestiti com'è u scuzzesu loch [a/uɔx] o in i grecisimi (par asempiu chemistry [ˈxeːmiztri]). U gh chì i ripprisintava perdi ogni sonu incausendu l'allungamentu di a vucali pricidenti (bright, night) ([briçt] > [braɪt], [niçt] > [nait]) oppuri, spezia in fini di parola, diventa [f] (cough). Casu particulari hè u prunomu di prima persona I, chì diriveghja da l'anticu *igh (cfr. tedescu ich), ma in u passaghju da u MI à l'Inglesa mudernu, più di à u GVS subitu da a vucali longa [iː], hà vistu cascà ancu in a lingua scritta u digramma gh.
[hw] diventa [w] (fora di u Nordu) ma si manteni a grafia wh.
[j] tendi à fonda si incù a cunsunanti pricidenti: ocean [ˈoːsjən] > [ˈoːʃən], measure [ˈmeːziiər] > [ˈmeːʒər], future [ˈfjuːtər] > [ˈfjuːtʃər], è cetara.
5 di marzu
U 5 di marzu hè u 64u ghjornu di l'annu (u 65u sì hè bisestile) in u calendariu gregurianu. Restanu 301 ghjorni à a fine di l'annu.
Lingua danese
A lingua danese (in danese: dansk) hè una lingua ghjermanica. Hè a lingua uffiziale di a Danimarca.
Lingua inglese
Altri fatti fonetichi
Un di i fatti più impurtanti hè a scumparsa di l' r postvucalica. Quissa hè una caratteristica tipica di u Sudu, assenti sempri oghji da i Midlands versu u nordu è in Scozia. Hè assenti in i Stati Uniti d'America fora di in u New England uriintali è in u Sudu.
Verbi
Diminuiscini assà i verbi forti (ormai chjamati "irrigulari"). Drentu à 'ssa catiguria sparisci à spessu a distinzioni trà priteritu è participiu passatu (cling, clung, clung). U cunghjuntivu si riduci finu guasgi à spariscia. In i rari casi in i quali eddu hè impiigatu hè indistinguibili da l'indicativu fora di i casi in i quali t'hà una forma diffarenti (terza pers. sing. adisininziali [he do], forma be di u verbu essa).
A desinenza di a terza parsona singulari oscilla frà -(è)th (miridiunali) è (è)s (sittintriunali). Sarà quidd'ultima forma chì privalarà.
A forma prugrissiva (to be ... ing) diventa rigulari.
A custruzzioni to be + participiu passatu (I am com'è) diventa mori rara incù l'affirmazioni di to have in 'ssa funzioni. Inoltri, à u priteritu, i verbi rigulari tarmineghjani incù u sonu [di], [t] o [id] (asempiu:"Danced" [t], "changed" [di], "Started" [id]).
Vucabulariu
Da u puntu di vista di u vucabulariu, cunteni molti tarmini di urighjina non germanica, è in particulari latina: si valuta in oltri u 50% l'afflussu di tarmini latini dirivati da u francesu, pinitrati in u lessicu inglesu in bona parti grazia à l'accupazioni nurmana in i seculi dopu u 1066 (quandu i Duchi di Nurmandia cunquistàni l'Inghilterra anglo-sassonu incù a Battaglia di Hastings), ma ancu in u Rinascimentu, par influssu di u latinu coltu è scentificu. Par sta raghjoni, una di i carattaristichi più evidenti di u lessicu inglesu hè a ricchezza di coppii di sinonimi, di i quali l'unu di urighjina germanica, l'altru di urighjina latina, par indicà listessu ughjettu o cuncettu ma incù accizioni è sfumaturi diversi, par asempiu: freedom/liberty, pig/pork, spear/lance, first/prime, opening/aparture, fire/focus, amount/quantity (bench'è in st'ultimu casu ancu amount diriveghja di manera indiretta da u latinu à montem à traversu u francesu anticu amonter, chì hà purtatu ancu à u talianu "ammuntà") etc.
A Received Pronunciation
L'accentu britannicu cunnisciutu com'è "Received Pronunciation" hà i siguenti carattaristichi:
Altri varietà britannichi
A prununcia dialittali sittintriunali (da u Staffordshire, Leicestershire è Lincolnshire versu u nordu) hè carattarizata da i siguenti fatti funetichi:
In u 'Sudu: L'inglesu americanu hè un insemu di varianti di a lingua inglesa parlati in i Stati Uniti d'America. Circa i dui terzi di la ghjenti di matrilingua inglesa vivini in i Stati Uniti. L'accentu più neutrali di l'inglesu americanu si chjama General American. Si basa annantu à l'accenti di u Midwest ed hà i siguenti carattaristichi:
L'inglesu irlandesu
L'Irlanda si pò suddivida, da u puntu di vista linguisticu in trè arii:
L'inglesu parlatu in Irlanda hà subitu pochi variazioni à liveddu di prununcia mantinendu si par parechji aspetti mori cunsirvativu. Ancu à i ghjorna d'oghji l'influssu di u standard britannicu ùn si faci micca senta mori fora di Dublinu.
À u liveddu funeticu l'inglesu irlandesu hè carattarizatu da i siguenti finomini:
U termini Hiberno diriveghja da u nomu latinu di l'isula, Hibernia,.
America settentriunale
L'America settentrionale hè a parte settentrionale di l'Americhe. E sò limite sò : - à u nord, l'Oceanu Articu - à l'este, l'Oceanu Atlanticu - à u sudeste, u Mare Caribeanu - à l'ovest, l'Oceanu Pacificu
Descrizzione
L'America meridionale si trova à u sudeste. L'America settentrionale copre 4,8% di a Terra. A sò populazione hè stimata à 529 milioni di parsone. Chjè u terzu cuntinente più grande, è u quartu più populatu.
Da vede dinò
- Elencu di i paesi di u mondu
Pedi puddinu
Discrizzioni
U pedi puddinu hè una pianta arbacea annuali appartinendu à a famiglia di l'Apiaceae. Hè urighjinariu d'Auropa è d'Asia uccidentali. 'Ssa pianta aghjunghji di regula un'altezza da 30 à 60 centimi. I so piccioli sò smilzi, cavi è appena pilosi. I casci sò verdi, finamenti frastagliati è disposti di manera altirnata longu à u picciolu. I fiora, di culori biancu, sò ragruppati in cucculi cumposti è appariscini di branu. I frutti sò picculi graneddi uvali di culori brunu chjaru.
Ripartizioni
U pedi puddinu hè prisenti in Corsica ed hè cumunu.
Tassunumia
U nomu scentificu Anthriscus cerefolium hè statu attribuitu à 'ssa pianta da u butanistu svidesu Carl von Linné in u 1753. Hè ancu cunnisciuta sottu à i sinonimi siguenti : Chaerophyllum cerefolium, Scandix cerefolium è Cerefolium anthriscus.
Isuli Lavezzi
L'isuli Lavezzi sò un arcipelagu di Corsica, fattu d'isulotti è di scoddi granitichi. Hè situatu à 10 chilomitri à u sudestu di Bonifaziu.
Giugrafia
L'arcipelagu di i Lavezzi, d'una superficia emersa di circa 200 ettari è d'un'altitudina massima di 39 metri, hè situatu in i bucchi di Bonifaziu. Hè unu di i posti i più priculosu di u Mari Tarraniu par a navigazioni, par via di i scoddi chì sò numarosi in un strittonu di poca larghezza parcorsa da forti currenti, venti putenti è friquenti marighjati.
Storia
Sò stati scuparti in l'isuli Lavezzi i tracci umani datendu di l'ebbica preistorica, in particulari parichji sapari ricuddendu à u Niuliticu. I vistighi d'un portu rumanu è d'una cappedda di u seculu VII sò stati dinò ritruvati.
L'isuli Lavezzi funi in u 1855 u tiatru di u naufraghju di a fregata A Sémillante. Quiddu fù unu di i più grevi in perditi umani in a storia di a marina francesa. Quandu a fregata chittò u portu di Tulò, u 14 frivaghju di u 1855, ci era à bordu 380 marinari è 393 suldati in partenza par a guerra di Crimea. Hè in i circondi di i bucchi di Bonifaziu ch'è a navi di guerra fù piddata in una timpesta trimenti. Sciappata annantu à unu scoddu, affundò in a notti di u 15 à u 16 frivaghju. Tuttu l'equipaghju, ma dinò tutti i fantaccini, perìni in 'ssa tragedia.
Solu 560 corpi funi vultati annantu à i costi da i currenti. L'affundati riposani in dui cimiterii marini di l'isula Lavezzu. Un altari l'hè dinò didicatu.
L'isuli Lavezzi è u casu Savoia
U 18 austu di u 1978, à trè ori di mattina, in u trattu di mari chì sipara l'Isula di Cavaddu da l'isula Lavezzu, Vittoriu Emanuele di Savoia si rendi prutagunistu d'una tragedia : u principi, suttu l'effettu di l'alcollu, hè annantu à u yacht di u miliardariu Nicky Pende.
Hà in manu una carabina Winchester M1 par a caccia à l'elefanti incù 31 baddi in u carcadori. Par spavintà à Pende, Vittoriu Emanuele spara dui colpi in a dirizzioni di u miliardariu. Daretu, à poca distanza, in a cabina d'una barca ancurata, stà durmindu Dirk Geerd Hamer, studianti tedescu di 19 anni, fiddolu di Ryke Geerd Hamer (medicu è tiolugu tedescu, fundatori di a "nova medicina germanica").
Unu di i colpa sparati tocca u ghjovanu à una coscia dopu à avè trapassatu a fiancata di a barca, è u ghjuvanottu si ni murarà dopu à una agunia di 111 ghjorna mentri u mesi di dicembri succissivu. A battaglia legali trà i dui famiddi finisci in u 1991. A curti francesa assolvi Vittoriu Emanuele da l'accusi d'umicidiu è d'omissione di succorsu, ma u cundanna à sei mesa attimpati par portu abusivu d'arma da focu.
Eculugia
L'isuli Lavezzi sò stati istituiti in Riserva naturali à parta di u 1982. Dapoi 1999, facini parti di a Riserva naturali di i Bucchi di Bonifaziu è sarani intigrati in u futuru Parcu Marinu Internaziunali Corsu-Sardu.
Ghjuvan' Petru Lucciardi
Ghjuvan Petru Lucciardi (1862-1928) hè statu un scrivanu è pueta corsu.
Isuli Lavezzi
Eculugia
Eppuri, l'isula Cavaddu, chì hè abitata, hè sempri firmata fora di l'ariali di riserva.
Ghjuvan' Petru Lucciardi
Biugrafia
Ghjuvan Petru Lucciardi hè natu in Santu Petru di Tenda (Nebbiu) lu 20 di dicembre di lu 1862. A so mamma si chjamava Laura Maria Querci, è u so babbu Carlone Lucciardi. Ghjera una vechja famiglia d’agricultori (vigni è alivetti). Anton Bastianu Lucciardi era u so arcibabbone è ghjera un pueta assai cunnisciutu « Prete Biasgiu ». Ùn era micca un prete ma vulìa diventà prete quand’ellu era ghjovanu, ghjè per quessa ch’era chjamatu cusì. Hè mortu in lu 1860. Quandu Ghjuvan Petru Lucciardi nasce, sente parlà di u so arcibabbone, è li si pare di cunnosce lu. Tene dui fratelli è trè surelle maiò. Ghjuvan Petru Lucciardi hè u terzu figliolu. Hè andatu in Aiacciu à fà a scola nurmale à 16 anni. Face parte di a prima generazione di i maestri di a terza republica. Ghjè unu di i primi à circà cù i mezi di nanzu à insegnà u corsu. Ghjè statu maestru in parechji lochi. S’hè maritatu è hà avutu trè figloli (Carlu, Petru Ghjuvanni è Bastianu). Perde u so figliolu Carlu u 25 di dicembre di u 1907, à l'età di 20 anni, di a malatia di a tisia. À parte di què un scrive ch'è in corsu, era una manera di sprime i so sintimi. Hà scrittu in a rivista “A Tramuntana”. Hà scrittu dinù parechji testi ; unu d'elli “Canti Corsi” pare impurtante chì hà un interessu socio-linguisticu, literariu ma dinù storicu pè a lingua corsa. Ghjuvan Petru Lucciardi hè mortu in Parigi u 5 d'aostu di u 1928.
Lingua lussemburghese
A lingua lussemburghese o lussemburghesa (u lussemburghese/lussemburghesu; in lussemburghese: Lëtzebuergesch) hè una lingua germanica chì hè parlata in Lussemburgu.
Baton Rouge
Baton Rouge hè una cità di i Stati Uniti, capitale di a Luisiana. Tene 229.553 abitanti.
Villanueva de Gormaz
hè una cumuna spagnola di a pruvincia di Soria, in a cumunità autonoma di Castiglia è León.
Monte Cintu
U monte Cintu hè u più monte altu di Corsica, a so cima hè 2706 metri sopra à u livellu di u mare. Hè cupartu di neve una parte maiò di l'annata. Si trova in a Corsica Suprana, è suprana a valle di Niolu, à circa 28 chilometri da u mare à punente è à 50 chilometri da u mare da u cantu uriintale. U nome "Cintu" vene da u fattu chì, vistu da luntanu, a neve li forma una spezia di cinta.
Da a punta, si vèdenu parechji lavi, cum'è u lavu di u Cintu è u lavu d'Arghjentu. Si vede ancu u cuntinente francese s'è u tempu hè chjaru.
In a cultura corsa
U monte Cintu hè mintuvatu aspessu in a litteratura corsa è u cantu corsu. Per esempiu :
San Martinu di Lota
San Martinu di Lota hè una cumuna di u dipartimentu di a Corsica suprana.
Eccica è Suaredda
Eccica-Suaredda hè una cumuna di u dipartimentu di a Corsica suttana. Si cumponi di dui paesi: Eccica è Suaredda.
The Rolling Stones
I Rolling Stones sò un gruppu di rock britannicu chì hè statu fundatu à Londra in u 1962 è attivu finu à oghje.
I membri sò Mick Jagger (cantadore), Brian Jones (pianista), Bill Wyman (chitarra bassu), Charlie Watts (batteria), Ian Stewart (tasterista) è Keith Richards (chitarrista)
I Rolling Stones hanu marcatu a so epica non solu nant’à musica ma dinù nant’u u costume, nant’à moda è a pop art.
Album
Sortito: 16/04/1964 (Decca Records) Sortito: 30/05/1964 (London Records) Sortito: 17/10/1964 (London Records) Sortito: 15/01/1965 (Decca Records) Sortito: 13/02/1965 (London Records) Sortito: 30/07/1965 (London Records) Sortito: 24 /09/1965 (Decca Records) Sortito: 4/12/1965 (London Records) Sortito: 15/04/1966 (Decca Records) Sortito: 20/06/1966 (London Records) Sortito: 20/01/1967 (Decca Records) Sortito: 11/02/1967 (London Records) Sortito: 8/12/1967 Decca Records (UK); London Records (US) Sortito: 6/12/1968 Decca Records (UK); London Records (US) Sortito: 5/12/1969 Decca Records (UK); London Records (US) Sortito 23/04/1971 (Rolling Stones Records) Sortito: 12/05/1972 (Rolling Stones Records) Sortito: 31/08/1973 (Rolling Stones Records) Sortito: 18/10/1974 (Rolling Stones Records) Sortito: 23/04/1976 (Rolling Stones Records) Sortito: 9/06/1978 (Rolling Stones Records) Sortito: 20/06/1980 (Rolling Stones Records) Sortito: 24/08/1981 (Rolling Stones Records) Sortito: 7/11/1983 (Rolling Stones Records) Sortito: 24/03/1986 (Rolling Stones Records) Sortito: 29/08/1989 (Rolling Stones Records) Sortito: 11/07/1994 (Virgin Records) Sortito: 29/09/1997 (Virgin Records) Sortito: 5/09/2005 (Virgin Records) Sortito: 02/12/2016 (Polydor Records)
Madrid
Madridi hè a capitale di a Spagna, cù un numeru di 3 milioni d'abitanti.
Allium pruinatum
Allium pruinatum hè una pianta chì face partita di a famiglia di e Liliaceae.
Gaddura
A Gaddura (o Gallura) (Gaddhura // in gadduresu, Caddùra in sardu) hè una rigioni storica è giugrafica di a Sardegna. Cumprendi a parti nordu-uriintali di l'isula, da u fiumu Coghinas chì a dilimiteghja à punenti, passendu dopu par u massicciu di u Limbara, chì ni dilimiteghja a parti miridiunali, finu à u massicciu di u Monti Nieddu à sudestu, in a cumuna di San Tiadoru. U tarritoriu gadduresu inchjudi ancu a rinumata Costa Smiralda annantu à a cumuna di Arzachena, nantu à a costa uriintali. I centri principali sò: Olbia, Tempiu Pausania, Arzachena, A Matalena.
U tarritoriu
U tarritoriu hè oghji cumpresu in a nova pruvincia di Olbia è Tempiu (di a quali custituisci a parti cintrali è più impurtanti) è in parti limitata in a pruvincia di Sassari, mentri innanzi era cumpresu privalintamenti in a pruvincia di Sassari è in minima parti in a quidda di Nuoru. U significatu di u tuponimu "Gaddura", chì apparisci in i primi tistimunianzi scritti incù a forma di "Gallul" è "Gallula", pudaria essa culligatu incù u terminu ebraicu galil o incù u terminu feniciu gallal, "paesi d'altura", iputesa chì pari cunfirmata da a natura privalintamenti muntosa (Monti Puntaccia, Monti Abbalata) di u tarritoriu gadduresu, in particulari s'edda hè paragunata à quidda para o cuddinari di Logudoru vicinu. Ricca di rocca granitica sculpita da u ventu, da a piova è da u mari, sopratuttu nantu à i costi, sculturi naturali di formi bizzarri com'è quidda di l'Orsu in i circonda di Palau, cunfiriscini à a Gaddura un aspettu assà uriginali, moltu simili à quiddu di u sudu di a Corsica è chì lascia spaziu solu versu u nordu à fertili pianuri. A vegetazioni spuntania di a costa hè furmata da machja meditarrania (listincu, muchju, arbitru, murta è cetara.). L'internu inveci hà un aspettu diffarenti, più riparatu da i venti hè carattarizatu da impunenti affiuramenti granitichi è boschi di quarci è suvari chì u so travagliu custituisci una di i principali attività produttivi.
A Gaddura storica cumprendi 21 cumuni frà i quali 20 in a pruvincia di Olbia-Tempiu è 1 in a pruvincia di Sassari: Olbia, Tempiu Pausania, Arzachena, A Matalena, Calangianus, Luras, Aggius, Bortigiadas, Santa Tiresa Gaddura, Logusantu, Palau, Aglientu, Trinità d'Agultu è Vignola, Telti, Golfu Aranci, Badesi, Viddalba (SS), Sant'Antoniu di Gaddura, Loiri Portu San Paulu, San Tiadoru è Budoni.
Urighjini è preistoria
L'omu mudernu hè ghjuntu in Sardegna circa 20.000 anni fà, parcurrendu u bloccu sardu-corsu, dopu à avè travirsatu u strettu di mari chì si cunghjunghji à l'arcipelagu Tuscanu. Hè par quissa moltu prubabili a so prisenza ancu in Gaddura. A più antica prisenza accirtata di l'omu in Gaddura ricodda à u niuliticu incù a comparsa di a ceramica cardiali. à Aglientu in a lucalità Lu Littaroni è à Cala Corsara in l'isula di Spargi hè stata truvata una grandi quantità di ceramica è d'ussidiana pruvinenti da u Monti Arci. Quissa indicheghja, una volta di più, a Gaddura com'è passaghju ubligatu "di l'oru biancu è neru" in l'antichità. In i fasi succissivi di u niuliticu, u tarritoriu gadduresu si distingui par a prisenza di a cultura di Arzachena; in l'eneuliticu sò schersi l'attistazioni di a cultura di Monti Claru, di Abealzu-Filigosa è di u Cultura di u vasu campaniformu (à forma di campana) generalamenti diffusi in l'isula.
I stradi da è par a Sardegna erani beddi cunnisciuti è i so risorzi richjamavani una massiccia affluenza di ghjenti è d'idei.
L'attuali Gaddura hè stata pupulata da ghjenti còrsi finu da l'antichità prerumana. In ebbica nuragica a Gaddura hà custituitu una testa di ponti par a diffusioni di a cultura nuragica in u sudu di a Corsica è si pò mintuvà in particulari a diffusioni è tipicità di a tipulugia à "curridori" (imparintata incù i tipulugii turriani di a vicina Corsica) è di quidda mista curridori-tholos, à spessu mischiati par via di l'intigrazioni trà strutturi architittonichi è rocchi circustanti.
Periudu rumanu
Dopu à a cunquista di a Sardegna da parti di i rumani (238 a.C.) a cità di fundazioni punica di Olbia assumi una nutevuli impurtanza essendu u portu maghjuramenti vicinu à a penisula, culligatu à Caralis è Turris Lybissonis.
Periodu ghjudicali è pisanu: u Ghjudicatu di Gaddura
Dopu u dicadimentu d'Olbia dopu à l'incursioni di i vandali da u 594, a sedia di u viscuvatu fù cullucata, prubabilamenti in u stessu tarritoriu, à Phausiana par iniziativa di u papa Grigoriu Magnu, dopu sustituita in u periodu ghjudicali da quidda di Civita. In u medievu, da a mità di u IX seculu a Gaddura custituisci un di i quattru Ghjudicati (o Regni) autunomi in i quali era divisa l'isula. I stradi chì tuccavani a Sardegna ricumincioni à essa friquintati in occasioni di a crisa di u predominiu di i flotti arabi; i risorzi di l'isula ripresini à richjamà marcanti è navigatori pruvinenti soprattuttu da a Liguria è da a Tuscana. U Ghjudicatu cumprindia l'attuali rigioni storichi di a Gaddura, di i Barunii è parti di u Nuoresu, incù capitali Civita, ribattizata Terranova da i pisani in u tardu periodu ghjudicali. Infatti, in seguitu à l'aiutu pisanu datu à i sardi contru i provi di invasioni araba di Mujāhid à u-Āmirī versu l'iniziu di u seculu X, l'ingerenzi pisani annantu à l'Isula si sariani fatti sempri più forti. U stessu Ghjudicatu di Gaddura saristi passatu intigralamenti sottu u cuntrollu di Pisa incù a morti, in u 1296, di l'ultimu Ghjudici Nino Visconti.
In 1073 in una epistula chì u Papa Grigoriu VII indirizza à i Ghjudici sardi par invità li à a sottumissioni à a ghjesgia di Roma cumparisci par a prima volta a dinuminazioni "Gaddura" in u rifirimentu Costantinus Gallurensis. In ducumenti successivi cumparisciarà ancu in i formi Gallul, Gallulu, Gallula è dopu Gaddura. Ci vurrà inveci à aspittà una Carta Pisana di a mità di u XIII seculu par veda mintuvatu u terminu Galorj (in i circonda di l'attuali Punta Nera à Palau) annantu à una carta giugrafica.
Periodu aragunesu è ibericu
In periodu tardu medievali è aragunesu à l'abbandonu di Civita (chì diventa Terranoa) è à u spupulamentu di i costi oppressi da l'incursioni pirateschi arabi currispondi un sviluppu maiò di i zoni interni è di a cità di Tempiu.
Sò ducumintati cullucamenti, trà u Cinquicentu è u Setticentu, di famigli corsi in u tarritoriu, chì sicondu parechji tiurii sariani rispunsevuli di a nascita di a lingua gadduresu: infatti, si pensa chì prima di sti flussi migratori, duranti u periodu di u ghjudicatu di Gaddura, era parlatu u sardu luguduresu chì sopravvivi à i ghjorna d'oghji in parechji centri trà i quali Olbia, Luras, Golfu Aranci, Budoni è Padru. Ricuddà à a discindenza corsa di i nativi gadduresi hè pussibuli solu par via di analisi storichi di i casati.
Periodu sabaudu (di a Casa di Savoia)
In u 1839 a sedia di u viscuvatu fù trasfirita da Olbia à Tempiu chì in u stessu periodu era stata elevata à u rangu di cità (1836) è di capilocu di pruvincia (da u 1807 à u 1821 è da u 1833 à u 1859).
U XX seculu è u periodu cuntimpuraneu
Incù a fini di l'Ottucentu è u XX seculu incù u migliuramentu di i culligamenti si hè invertita a tindenza insidiativa à favori di a fascia custiera è di a cità di Olbia chì hà ancu benefiziatu di a nascenti Costa Smiralda incù Arzachena, Santa Tiresa è San Tiadoru. A Gaddura prisenta u più elevatu rindimentu par omu di a Sardegna.
Architittura è munumenti principali
L'elementu custruttivu chì carattarizeghja l'architittura gadduresa hè u granitu: incù stu matiriali, difatti, erani custruiti i stazzi ma ancu i ghjesgi è i palazzi citatini.
Curu
U Curu (Genista salzmannii) hè una pianta chì faci parti di a famiglia di i Fabaceae. Si trova in Corsica è in Sardegna. U so nomu scentificu, Genista salzmannii, faci rifarenza à P. Salzmann (1781-1851), un botanistu tedescu, chì era medicu in Montpellier.
U curu hè altu 50 à 110 cm. Fiurisci da marzu à ghjugnu. I fiori di u curu sò giaddi. I casci sò appena pilosi annantu à u sopra. Sò longhi 3 à 8 mm. Hè una panta ermafrudita.
I sinonimi di Genista salzmannii sò:
In Corsica
U curu hè cumunu in Corsica. 'Ssa spezia di ghjinestra hè endemica di a Corsica è di a Sardegna. Ci sò dui variità di Genista salzmannii in l'isula: U curu si trova in particulari annantu à una striscia litturali di circa sei ettari, da quandi à a piaghja di u Ricantu, in Aiacciu, ind'eddu stà u sammartinu d'Aiacciu, una spezia di sammartinu endemica di Corsica è unica in u mondu.
Citazioni
U curu hè citatu calchì volta in a litteratura in lingua corsa. Par esempiu in I buciuleddi d'Anghjulu Canarelli: O beddi si vo aviati vistu i cuscinedda di Gennartu, i mazzuli di Curu, di Coria, di Lepru Corsu, i brancona di Ghjineparu chì si scuzzulaiani, e tutti sti buciuleddi lighjeri schieti parfumati chi si mischiavani in un buciuliddumu ch’un capiu mancu più.
Inglese canadianu
L'inglese canadianu ò canadese (nome nativu: Canadian English), hè a variante di a lingua inglese chi hè parlata in u Canadà. Hà molte influenze da l'inglese americanu, ma ancu alcune da l'inglese britannicu. L'ortografia canadiana si mudella suvente, ma micca sempre, à quella britannica. A prununzia è u vucabulariu s'assumiglianu più à l'americanu. Ma ci hè dinù qualchì elementu chi hè tipicamente canadianu.
Isula Ratinu
L' Isula Ratinu hè un isulottu di Corsica.
Our Airline
Nauru Airlines ò Our Airline hè una cumpagnia aerea naziunale di Nauru. 'Ssa Cumpagnia hè stata criata in u 1970 cum'è « Air Nauru »; in u 2006, u so nome hè statu cambiatu per « Our Airline ». A cumpagnia aerea hè stata fundata per facilità l'accessu à u Nauru. A sede centrale hè in Yaren, Nauru.
Hippocampus kuda
Hippocampus kuda hè una spezia d'animali di a fauna marina chì faci partita di u genaru di l'Hippocampus.
Our Airline
Administra tutti i servizii di Norfolk Air.
Hippocampus kuda
Prutizzioni
Com'è tutti i spezii di u genaru di l'hippocampus, Hippocampus kuda hè prutettu da:
Our Airline
Destinazioni
À vulà Norfolk Air
Allium roseum
Allium roseum hè una pianta chì face partita di a famiglia di e Liliaceae.
Kazimierz Kuratowski
Kazimierz Kuratowski (Varsavia, 2 di frivaghju 1896 - 18 di ghjugnu 1980) hè statu unu di i maiò matematichi polacchi.
Biografia
Kuratowski hè statu da u 1927 prufessore di matematica à u Politechnika Lwowska (Politecnicu di Lviv, in Polonia) è da u 1934 à l'Università di Varsavia. In u 1945 hè diventatu membru di a Polska Akademia Umiejętności (l'Accademia Polacca di l'Insignamentu), è in u 1952 di l'Accademia Polacca di e Scenze. Da u 1948 à u 1967 hè statu direttore di l'istitutu di matematica d'issa accademia, è par tanti anni hè statu ancu presidente di l'International Mathematics Society è di a Sucetà Matematica Polacca.
Kazimiertz Kuratowski hè statu un di i frequentatori di u celebre Kawiarnia Szkocka (Caffè scuzzese), induve i matematichi di a formidevule scola polacca di i primi decennii di u XX seculu eranu avvezzi à scuntrà si per confrontà i so idee.
A ricerca
A ricerca di Kuratowski hè statu centrata principalmente annantu à u studiu di e strutture metriche è topologiche astratte. Frà i so numerosi contribuzione à la matematica, si pò mintuvà:
New Orleans
New Orleans (francese cajun: La Nouvelle-Orléans) hè una cità di i Stati Uniti.
Flora di Sardegna
A Flora di Sardegna hè dirivata da un sustratu cumunu mediterraniu, ma hè carattarizata da mori spicificità ed endemisimu. Quissa hè duvuta à un adattamentu cuntinuu d'issa flora à certi cundizioni climatichi particulari, à l'insularità è à a storia giulogica di l'isula. Di fatti, a flora attuali hè carattarizata da spezii chì in u Cenuzoicu, 60 milioni d'anni fà, si sò diffusi, custituendu furesti primigenii di tassi, lecci è caracuti, spezii mesufili adattati à u clima caldu-umitu dipendenti da u pianu equaturiali passendu pa u Sudu di l'Auropa. Circa 25-28 milioni d'anni fà, a Sardegna appartinia à a placca corsu-sarda-calabra chì, staccata si da a placca auropea à pocu pressu à u liveddu di a Pruvenza attuali, subì tandu una rutazioni di 90 gradi, migrendu 400 km più à u sudu in u Mari Mediterraniu. In u Miucenu, prima ch'è issu prucessu si fussi cumplittatu, a Sardegna divia essa cuparta à furesti impunenti, com'è ducumintatu da i resti fossili di furesta pitrificata ussirvati vicinu à u lavu Omodeu è a Perfugas. Dopu l'isulamentu fù intarrottu brevimenti da finomini liati à a chjusura di u strettu di Gibilterra (5,6 milioni d'anni fà) è à i glaciazioni (l'ultimu massimu glaciali intarvensi circa 15.000 anni fà) favurendu u sviluppu di evuluzioni autottoni di spezii ed interi biucinosi. Par via di cunsiquenza, a Sardegna hè oghji carattarizata da endemisimi tipicamenti sardi, altri essendu cundivisi incù a vicina Corsica, o ancu incù Corsica è Baleari, altri ancora tipichi di areali più ristretti di u bacinu di u Mari Mediterraniu soprattuttu uccidintali.
New Orleans
Incù 343.829 abitanti hè a cità più grande di a Luisiana.
6 di marzu
U 6 di marzu hè u 65u ghjornu di l'annu (u 66u sì hè bisestile) in u calendariu gregurianu. Restanu 300 ghjorni à a fine di l'annu.
Nascite
- 1965: Marina Tchebourkina, organista è musicoluga francese è russia.
Flora di Sardegna
Acanthaceae
- Acanthus mollis
New Orleans
A sindaca hè LaToya Cantrell dà u 2018.
Flora di Sardegna
Aizoaceae
- Carpobrotus acinaciformis - Carpobrotus edulis - Mesembryanthemum crystallinum - Mesembryanthemum nodiflorum
Amaranthaceae
Spezii naturalizati: - Achyranthes aspera - Achyranthes sicula - Amarantu (Amaranthus retroflexus) - Amaranthus albus - Amaranthus blitum? - Amaranthus cruentus - Amaranthus deflexus - Amaranthus graecizans? - Amaranthus hypochondriacus - Amaranthus muricatus
Anacardiaceae
- Pistacia lentiscus: u listincu - Pistacia terebinthus - Pistacia x raportae
Aquifoliaceae
- Ilex aquifolium: u caracutu
Berberidaceae
- Berberis aetnensis - Berberis vulgaris - Berberis vulgaris subsp. aetnensis : Corsica, I, Sardegna, Sicilia
Capparaceae
- Capparis spinosa - Capparis spinosa subsp. spinosa
Ericaceae
- Arbutus unedo: l'arbitru - Erica arborea: a scopa - Erica multiflora - Erica scoparia - Erica scoparia subsp. scoparia - Erica terminalis
Fagaceae
- Castanea sativa - Quercus coccifera - Quercus congesta : I, Sardegna, Sicilia - Quercus ilex: a leccia - Quercus pubescens - Quercus suber: a suvara
Lauraceae
- Laurus nobilis
Orchidaceae
- Aceras antropophorum - Anacamptis pyramidalis - Barlia robertiana - Cephalantera damasonium - Cephalantera longifolia - Cephalantera rubra - Epipactis helleborine - Gennaria diphilla - Limodorum abortivum - Ophrys annae - Ophrys apifera - Ophrys bombyliflora - Ophrys fuciflora - Ophrys fusca - Ophrys lutea - Ophrys pallida : Sardegna, Sicilia - Ophrys speculum - Ophrys sphegodes - Ophrys tenthredinifera - Orchis coriophora - Orchis lactea - Orchis laxiflora - Orchis longicornu - Orchis mascula - Orchis morio - Orchis papilionacea - Orchis papilionacea subsp. papilionacea - Orchis provincialis - Serapias cordigera - Serapias lingua - Serapias vomeracea
Oxalidaceae
- Oxalis corniculata - Oxalis pes-caprae
Papaveraceae
- Papaver somniferum - Papaver rhoeas: u fiori di spusedda - Glauciun flavum - Fumaria capreolata - Fumaria officinalis
Paeoniaceae
- Paeonia coriacea - Paeonia mascula - Paeonia mascula subsp. russoi
Ranunculaceae
- Adonis aestivalis - Adonis annua - Adonis microcarpa - Anemone coronaria - Anemone hortensis: Med - Anemone palmata - Aquilegia barbaricina : Sardegna - Aquilegia nugorensis : Sardegna - Aquilegia nuragica : Sardegna - Clematis cirrhosa - Clematis flammula - Clematis vitalba - Delphinium halteratum - Delphinium pictum : Ba, Corsica, Sardegna - Delphinium requienii : Corsica, Sardegna - Delphinium staphisagria - ''Helleborus lividus syn. Helleborus argutifolius'' : a nocca Ba, Corsica, Sardegna - Helleborus lividus subsp corsicus: Corsica, Sardegna - Nigella arvensis - Nigella arvensis subsp. arvensis - Nigella damascena - Ranunculus aquatilis - Ranunculus arvensis - Ranunculus batrachioides : E, Sardegna - Ranunculus bulbosus - Ranunculus bullatus - Ranunculus ficaria - Ranunculus sp.
Tamaricaceae
- Tamarix africana - Tamarix canariensis
Thom Yorke
Thomas Edward "Thom" Yorke (Wellingborough, 7 uttobre 1968) hè u frontman di u gruppu di rock Radiohead.
Santu Niculaiu di Moriani
San Niculaiu hè una cumuna di u dipartimentu di a Corsica suprana.
Peter Dougan Capaldi
Peter Dougan Capaldi (* Glasgow, 14 d'aprile 1958) hè un attore è realizadore scuzzese. Hè autore di scenarii dinù, è ancu cantadore.
Biugrafia
Capaldi hè natu à Glasgow, in Scozia. A famiglia di so mamma, Nancy Soutar, era di Killeshandra, una cità chjuca di a Cuntea irlandese di Cavan; a famiglia di so patre, Gerald John Capaldi, pruvinia invece da u paese di Piciniscu, ind’è a Valle di Cuminu, in pruvincia di Frusinone.
Hà avutu un grande numeru di rolli in filmi è à a televisiò, ma quelli duve hè forse più cunnusciutu sò quellu di u "dodecesimu Duttore" ind’à seria di fintascienza Doctor Who è quellu di "Malcolm Tucker", prutagunista di a seria televisiva di a BBC The Thick of It è di u so filmu spin-off In the Loop.
In u 1995 hà vintu l'Oscar di a migliore corta mitratura pè u filmu da ellu stessu direttu Franz Kafka's It's a Wonderful Life. Hà guadantu dinù dui BAFTA Award, un Premiu Chlotrudis cum’è migliore attore nun prutagunista è dui British Comedy Awards.
Stantara di a Sora
A stantara di a Sora hè una stantara di Corsica. Faci partita d'un paghju di stantari situati annantu à a cumuna di Sartè: u Frati è a Sora.
Buzaiu
U Buzaiu (o Buzzaiu) (Buteo buteo) hè un aceddu chì faci partita di a famiglia di l' Accipitridae.
A coda di u buzaiu hè ronda.
U buzaiu si cunnosci da u milvu chì u buzaiu t'hà a coda ronda, inveci u milvu hè codisfurcatu.
In Corsica
Esisti in Corsica (è in Sardegna) una sottuspezia endemica di buzaiu: Buteo buteo arrigonii.
7 di marzu
U 7 di marzu hè u 66u ghjornu di l'annu (u 67u sì hè bisestile) in u calendariu gregurianu. Restanu 299 ghjorni à a fine di l'annu.
Alan Turing
Alan Mathison Turing (Londra, 23 ghjugnu 1912 - Wilmslow, 7 ghjugnu 1954) hè statu un matematicu, logicu è crittugrafu britannicu, cunsidaratu unu di i patri di l'infurmatica è unu di i più grandi matematichi di u XX seculu.
U so travagliu ebbi vasta influenza annantu à u sviluppu di l'infurmatica, grazia à a so furmalisazioni di i cuncetti di alguritmu è calculu midianti a macchina di Turing, chì à so volta hà svoltu un rollu significativu in a criazioni di l'urdinatori mudernu. Par sti contribuzioni Turing hè di solitu cunsidaratu com'è u patri di a scenza infurmatica è di l'intellighjenza artificiali, da eddu tiurizati dighjà in l'anni trenta (quandu ùn era ancora statu criatu u prima veru urdinatori). Fù ancu unu di i più brillanti crittuanalisti chì uparavani in Inghilterra, duranti a siconda guerra mundiali, par dicifrà i missaghji scambiati da diplumatichi è militari di i Putenzi di l'Assi. Duranti a Siconda Guerra Mundiali Turing travagliò infatti à Bletchley Park, u principali centru di crittuanalisa di u Regnu Unitu, induva cuncipì una seria di tecnichi par viulà i cifri tedeschi, inclusu u metudu di a Bomba, una macchina elettrumiccanica capaci di scudificà codici criati midianti a macchina Enigma.